cyanic-selkie/wikianc huggingface dataset:
పట్రాయని
పట్రాయని వంశవృక్షం
సంగీతరావుకి ఇద్దరు అబ్బాయిలు, ముగ్గురు అమ్మాయిలు. అందరూ తండ్రిదగ్గర సంగీత శిక్షణ తీసుకున్నా, వారిలో రెండవ అమ్మాయి పద్మావతి సంగీతంలో విశేష ప్రజ్ఞ కనబరచి తమిళనాడు యూనివర్సిటీలో సంగీతంలో ఎం.ఏ, ఎం.ఫిల్ డిగ్రీలు సాధించింది. చినసత్యం అమెరికా పర్యటనలో పద్మావతీ శ్రీనివాసం నృత్యనాటకానికి సంగీతరావుతో పాటు ప్రదర్శనలలో పాలుపంచుకుని గాత్ర సహకారం చేసింది. భర్త ఉద్యోగరీత్యా హైదరాబాదులో నివాసం ఉంటూ హైదరాబాద్ ఆలిండియా రేడియో కార్యక్రమాలలో తరచుగా పాల్గొంటూ ఉంటుంది. ఇంటి దగ్గర అనేక మంది శిష్యులకు సంగీత పాఠాలు చెబుతుంది. వర్థమాన సినీ నేపథ్యగాయని, ఇటీవలి నంది అవార్డు గ్రహీత కుమారి గీతామాధురి, శ్రీమతి పద్మావతి దగ్గర చిన్నతనం నుండి సంగీతం నేర్చుకున్న శిష్యురాలే.
సంగీతరావుతమ్ముడు పట్రాయని నారాయణమూర్తి వాసా వారివద్ద వీణ వాదనంలో శిక్షణ పొంది విశాఖపట్నంలో ఎందరికో వీణలో, గాత్రంలో శిక్షణ ఇచ్చాడు. విశాఖపట్నంలో నారాయణమూర్తి దగ్గర సంగీత శిక్షణ పొందిన వారు అధ్యాపకులుగా, సంగీత బోధకులుగా స్థిరపడి ఉన్నారు. సినిమా రంగంలో కూడా సంగీతరంగంలో పేరుతెచ్చుకున్న విద్యార్ధులున్నారు. ప్రముఖ వర్థమాన నేపథ్య గాయకుడు మల్లికార్జున్ నారాయణరావు శిష్యుడే.
నారాయణమూర్తికి ఇద్దరు కుమార్తెలు. పెద్ద కుమార్తె జ్యోతిర్మయి - ప్రముఖ కథా రచయిత పంతుల రామ శాస్త్రి కోడలు. భర్త ఉద్యోగరీత్యా పాండిచ్చేరి లో కాపురం. జ్యోతిర్మయి పాండిచ్చేరిలో స్కూలు టీచర్ గా పనిచేస్తూనే తమిళనాడులో పలు ప్రాంతాలలో సంగీత కచేరీలు చేస్తూ పేరు పొందింది. రెండవ కుమార్తె కిరణ్మయి విశాఖపట్నం లో స్కూలులో సంగీత అధ్యాపకురాలిగా ఉద్యోగం చేస్తున్నది.
పట్రాయని ప్రభాకరరావు విజయనగరం మ్యూజిక్ కాలేజీలో సంగీతం అభ్యసించి డిప్లమా పొందాడు. విజయనగరంలో చాలామందికి సంగీత శిక్షణ ఇచ్చాడు. తండ్రి మరణానంతరం సాలూరు లోని సంగీత పాఠశాల ను నిర్వహించి ఆ చుట్టుపక్కల పలు ప్రాంతాలనుంచి వచ్చేవారికి సంగీత పాఠాలు చెప్పాడు.
ఈ విధంగా పట్రాయని వంశంలో మూడు తరాల వారు సంగీత విద్యా సరస్వతి ముద్దు బిడ్డలుగా, ఉత్తరాంధ్ర ప్రాంతంలో సంగీతజ్యోతి దేదీప్యమానంగా వెలగడానికి కృషిచేసిన సంగీత విద్వాంసులుగా కనిపిస్తున్నారు
మూలాలు
వర్గం:ఇంటిపేర్లు
బైర్రాజు
బైర్రాజు (Byrraju) తెలుగు వారిలో కొందరి ఇంటి పేరు.
ములుగు రామలింగేశ్వర సిద్ధాంతి
ములుగు రామలింగేశ్వర సిద్ధాంతి పూర్తి పేరు ములుగు రామలింగేశ్వర వర ప్రసాద్. ఇతను జ్యోతిష్కుడు, పంచాంగకర్త. ప్రారంభంలో ఆయన ఎంఆర్‌ ప్రసాద్‌ పేరుతో మిమిక్రీ కళాకారుడిగా గుర్తింపు పొందాడు. సినీ నటులు ఏవీఎస్‌, బ్రహ్మానందం తదితర కళాకారులతో ప్రదర్శనలు ఇచ్చాడు. జ్యోతిష్యుడుగా విశేష సేవలందింస్తూ ములుగు సిద్ధాంతి గా పేరు పొందాడు. ఆంధ్రప్రదేశ్‌లోని గుంటూరు కు చెందిన ఆయన హైదరాబాద్‌ లో స్థిరపడ్డాడు. రాశిఫలాలతో పాటు, ఆయన చెప్పే జ్యోతిష్యాన్ని ఉభయ తెలుగు రాష్ట్రాలతో పాటు విదేశాల్లో ఉన్న తెలుగు వారు సైతం విశ్వసిస్తుంటారు. అంతేకాకుండా శ్రీకాళహస్తి ఆస్థాన జ్యోతిష పండితుడిగా, శ్రీశైలం పీఠాధిపతిగా ములుగు సిద్ధాంతి ప్రసిద్ధి. ఆయనకు శ్రీశైలంలో ఆశ్రమం కూడా ఉంది.
ఆయన జనవరి 23, 2022న గుండెపోటుతో హైదరాబాదులో మరణించాడు.
మాణిక్తలా శాసనసభ నియోజకవర్గం
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
లీలావతీదేవి
‍* కోడూరి లీలావతీదేవి, సాహిత్యవేత్త, కథకురాలు.
కాఫీ బోర్డు అఫ్ ఇండియా
భారతదేశంలో కాఫీ ఉత్పత్తిని ప్రోత్సహించడానికి భారత ప్రభుత్వ వాణిజ్య పరిశ్రమల మంత్రిత్వ శాఖచే నిర్వహించబడుతున్న సంస్థ కాఫీ బోర్డ్ ఆఫ్ ఇండియా. ప్రధాన కార్యాలయం బెంగుళూరు లో ఉంది.
చరిత్ర
1942 లో పార్లమెంటు చట్టం ద్వారా కాఫీ బోర్డ్ ఆఫ్ ఇండియా స్థాపించబడింది. 1995 వరకు కాఫీ బోర్డు చాలా మంది సాగుదారుల కాఫీని పూల్ చేసిన సరఫరా నుండి విక్రయించింది, కాని ఆ తరువాత భారతదేశంలో ఆర్థిక సరళీకరణ కారణంగా కాఫీ మార్కెటింగ్ ప్రైవేట్ రంగ కార్యకలాపంగా మారింది.
కాఫీ బోర్డుల సంప్రదాయ విధుల్లో భారతదేశం విదేశాలలో కాఫీ అమ్మకం వినియోగాన్ని ప్రోత్సహించడం, కాఫీ పరిశోధనలు, చిన్న కాఫీ పెంపకందారులను స్థాపించడానికి ఆర్థిక సహాయం, కార్మికుల పని పరిస్థితులను పరిరక్షించడం అమ్ముడుపోని కాఫీ మిగులు కొలను నిర్వహించడం వంటివి ఉన్నాయి.
బాహ్య లింకులు
వర్గం:విస్తరించవలసిన వ్యాసాలు
ఎర్నేని
ఎర్నేని తెలుగు వారిలో కొందరి ఇంటి పేరు.
తుషార్ కాంతి బెహరా
తుషార్‌కాంతి బెహరా ఒడిశా రాష్ట్రానికి చెందిన రాజకీయ నాయకుడు. ఆయన కాకత్‌పూర్ నియోజకవర్గం నుండి 2019లో ఎమ్మెల్యేగా గెలిచి నవీన్ పట్నాయక్ మంత్రివర్గంలో 2022 జూన్ 5న ఎలక్ట్రానిక్స్ & ఐటి, సాంకేతిక సమాచార, క్రీడలు & యువజన సర్వీసులు శాఖ సహాయ మంత్రిగా భాద్యతలు చేపట్టాడు.
రాజకీయ జీవితం
తుషార్‌ కాంతి బెహరా బిజూ జనతా దళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2019లో జరిగిన ఒడిశా శాసనసభ ఎన్నికల్లో కాకత్‌పూర్ నియోజకవర్గం నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన నవీన్ పట్నాయక్ మంత్రివర్గంలో 2019 మే 29న రాష్ట్ర క్రీడలు-యువజన వ్యవహారాల మంత్రిగా భాద్యతలు చేపట్టి తిరిగి 2022లో జరిగిన మంత్రివర్గ పునర్వ్యవస్థీకరణలో భాగంగా 2022 జూన్ 5న నవీన్ పట్నాయక్ మంత్రివర్గంలో ఎలక్ట్రానిక్స్ & ఐటి, సాంకేతిక సమాచార, క్రీడలు & యువజన సర్వీసులు శాఖ మంత్రిగా భాద్యతలు చేపట్టాడు.
మూలాలు
వర్గం:ఒడిశా రాజకీయ నాయకులు
వెన్నెల్లో ఆడపిల్ల
వెన్నెల్లో ఆడపిల్ల యండమూరి వీరేంద్రనాథ్ రచించిన ఒక నవల.
నవలా వృత్తాంతం
ఈ నవల టీవీ సిరీస్‌గా మార్చబడింది, ఇది ఉత్తమ దర్శకుడిగా నంది అవార్డును అందుకుంది.
మూలాలు
వర్గం:తెలుగు నవలలు వర్గం:యండమూరి వీరేంద్రనాధ్ రచనలు
బలిరెడ్డి సత్యారావు
బలిరెడ్డి సత్యారావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన చోడవరం నియోజకవర్గం నుండి రెండుసార్లు ఎమ్మెల్యేగా గెలిచి నీటిపారుదల శాఖ మంత్రిగా పని చేశాడు.
మరణం
బలిరెడ్డి సత్యారావు 27 సెప్టెంబర్ 2019న విశాఖ ఆర్కే బీచ్‌రోడ్డులో వాకింగ్‌ చేస్తుండగా ఆయనను ఓ వ్యక్తి బైక్‌తో ఢీకొట్టడంతో తీవ్రంగా గాయపడి ఆస్పత్రిలో చికిత్స పొందుతూ మృతి చెందాడు.
మూలాలు
వర్గం:ఆంధ్రప్రదేశ్ శాసన సభ్యులు (1989) వర్గం:ఆంధ్రప్రదేశ్ శాసన సభ్యులు (1999) వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:వై.యస్.ఆర్. కాంగ్రెస్ పార్టీ
గూనూరు ఎర్రునాయుడు
గూనూరు ఎర్రునాయుడు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన చోడవరం నియోజకవర్గం నుండి మూడుసార్లు ఎమ్మెల్యేగా గెలిచాడు.
రాజకీయ జీవితం
గూనూరు ఎర్రునాయుడు 1981లో సర్పంచ్‌గా తన రాజకీయ జీవితాన్ని ప్రారంభించి తెలుగుదేశం పార్టీ ఆవిర్భావంతో టీడీపీలో చేరి 1983 ఎన్నికల్లో తెలుగుదేశం తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కన్నం నాయుడు గొర్లె పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1985లో రెండోసారి ఎమ్మెల్యేగా ఎన్నికయ్యాడు. ఎర్రునాయుడు 1989 ఎన్నికల్లో తెలుగుదేశం తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బలిరెడ్డి సత్యారావు చేతిలో ఓడిపోయాడు.
గూనూరు ఎర్రునాయుడు 1994 ఎన్నికల్లో తెలుగుదేశం తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి బలిరెడ్డి సత్యారావు పై గెలిచి మూడోసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1999లో కాంగ్రెస్ పార్టీ అభ్యర్థి బలిరెడ్డి సత్యారావు చేతిలో ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (1983) వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1994)
కాకత్‌పూర్ శాసనసభ నియోజకవర్గం
కాకత్‌పూర్ ఒడిశాలోని పూరి జిల్లాలోని శాసనసభ నియోజకవర్గం. ఈ నియోజకవర్గం పరిధిలో కోణార్క్, కాకత్‌పూర్ బ్లాక్, అస్తరాంగ్ బ్లాక్ మరియు గోప్ బ్లాక్‌లోని 13 గ్రామ పంచాయతీలు (జంగల్‌బోరి, బిర్తుంగ్, బౌలంగా, దేస్తాలి, ధుమల, సోరవ, మహలపడ, అచ్యుతాపూర్, బనాఖండి, సిమ్మిలి, సుతాన్, తారకోర మరియు బడగావ్) ప్రాంతాలు ఉన్నాయి.
కాకత్‌పూర్ శాసనసభ నియోజకవర్గంకు 1957 నుండి 2019 వరకు 15 సార్లు ఎన్నికలు జరిగాయి.
మూలాలు
వర్గం:ఒడిశా లోక్‌సభ నియోజకవర్గాలు
మేడేపల్లి
మేడేపల్లి పేరున్న కొన్ని గ్రామాలు:
దాసు
దాసు పేరున్న కొందరు ప్రముఖులు:
మేడేపల్లి
మేడేపల్లి తెలుగు వారిలో కొందరి ఇంటి పేరు.
దాసు
దాసు తెలుగు వారిలో కొందరి ఇంటి పేరు.
దాసు పేరున్న కొన్ని గ్రామాలు:
వర్జీనియా దుర్గా దేవాలయం
వర్జీనియా దుర్గా దేవాలయం, వర్జీనియాలోని లార్టన్‌లో ఉన్న ఒక హిందూ దేవాలయం. వాషింగ్టన్ డిసి మెట్రోపాలిటన్ ఏరియాలోని హిందూ భక్తులకు ఆధ్యాత్మిక, సాంస్కృతిక కేంద్రంగా ఉంది. 2010లో, ఈ దేవాలయం ఫెయిర్‌ఫాక్స్ కౌంటీలో నివసిస్తున్న 6500 మంది హిందువులకు ప్రముఖ పుణ్యక్షేత్రంగా నిలిచింది.
చరిత్ర
1991లో, దుర్గా దేవాలయం నిర్మాణంకోసం ఉత్తర వర్జీనియాలో ఒక సంస్థగా స్థాపించబడింది. ఫస్ట్ వర్జీనియా బ్యాంక్ (ప్రస్తుతం ట్రూయిస్ట్ ఫైనాన్షియల్‌లో భాగం) నుండి 2.5 మిలియన్ డాలర్ల రుణంతో దేవాలయ నిర్మాణానికి నిధులు సమకూర్చబడ్డాయి. 1996లో దేవాలయ నిర్మాణాన్ని ప్రారంభించారు. 1996 అక్టోబరులో శంకుస్థాపన కార్యక్రమంలో భూమి పూజ నిర్వహించబడింది. 1999 మార్చి 21న దేవాలయ నిర్మాణం పూర్తయింది.
హిందూమతం, హిందూ చరిత్రపై ప్రజలకు అవగాహన కల్పించడానికి దుర్గా దేవాలయం ఆధ్వర్యంలో "హిందూమత శిఖరాగ్ర సదస్సు" జరిగింది. ఇక్కడ భారతీయ సాంస్కృతిపై తరగతులు, ఆధ్యాత్మిక తరగతులు, బాయ్ స్కౌట్స్ ప్రోగ్రామ్‌లను వంటివి అందించబడుతున్నాయి.
మూలాలు
వర్గం:హిందూ దేవాలయాలు, అమెరికా వర్గం:1999 స్థాపితాలు వర్గం:వర్జీనియా
కాశీపూర్-బెల్గాచియా శాసనసభ నియోజకవర్గం
కాశీపూర్-బెల్గాచియా శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం కోల్‌కతా జిల్లా, కోల్‌కతా ఉత్తర లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
సాగి
సాగి (Sagi) తెలుగు వారిలో కొందరి ఇంటి పేరు.
కాశీపూర్-బెల్గాచియా శాసనసభ నియోజకవర్గం
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
ఫహాద్ ఫాజిల్
ఫహాద్‌ ఫాజిల్ (జననం: 1982 ఆగస్టు 8) ఒక భారతీయ నటుడు, చిత్ర నిర్మాత. ప్రధానంగా మలయాళ చిత్ర పరిశ్రమలో పనిచేస్తాడు. నలభైకి పైగా చిత్రాలలో నటించాడు. ఒక భారత జాతీయ చలనచిత్ర పురస్కారాo, నాలుగు కేరళ రాష్ట్ర చలనచిత్ర పురస్కారాలు, మూడు సౌత్ ఫిల్మ్‌ఫేర్ అవార్డులతో సహా పలు అవార్డులను అందుకున్నాడు. ఫహాద్ చిత్రనిర్మాత ఫాజిల్ కుమారుడు.
కెరీర్
ఫహద్ మొదటి చిత్రం, కైయెతుమ్ దూరత్ (2002). దీనికి అతని తండ్రి, దర్శకుడు ఫాజిల్ దర్శకత్వం వహించాడు. ఇది బాక్సాఫీస్ వద్ద విఫలమయ్యింది. 2014 లో ఆయన నిర్మించిన పెద్ద బడ్జెట్ చిత్రం అయోబింటే పుస్తకం లో నటించారు. బ్లాక్ బస్టర్ మూవీ బెంగుళూరు డేస్ లో కూడా ఆయన ప్రధాన పాత్ర పోషించారు. 2015 అతనికి నిస్తేజమైన సంవత్సరం. అతను తీసిన ఏ సినిమాలు విజయం సాధించలేదు. 2016 లో, అతని మొదటి విడుదల, మాన్‌సూన్ మామిడి బాక్సాఫీస్ వద్ద విఫలమైంది, అయినప్పటికీ అతని నటనకు ప్రశంసలు లభించాయి. ఈ చిత్రం మంచి విమర్శకుల స్పందనలను అందుకుంది. అతని తదుపరి విడుదల 5 ఫిబ్రవరి 2016 న మహేషింతే ప్రతిరాకం బ్లాక్ బస్టర్ గా నిలిచింది. ఇది ప్రేక్షకులు, విమర్శకులచే ప్రశంసించబడింది. వరాతన్, న్జన్ ప్రకాషన్,, కుంబలంగి నైట్స్‌ తో బాక్సాఫీస్ విజయాలు అందుకున్నాడు. ఇవి బాక్స్ ఆఫీస్ వద్ద సమిష్టిగా ₹ 100 కోట్లకు పైగా వసూలు చేశాయి.
తెలుగు సినీరంగం
'ఫహాద్‌ ఫాజిల్‌' 2021లో అల్లు అర్జున్‌ కథానాయకుడిగా సుకుమార్ దర్శకత్వంలో వస్తున్న 'పుష్ప' చిత్రంతో తెలుగు చిత్రసీమలోకి అడుగుపెడుతున్నాడు.
ప్రస్తావనలు
వర్గం:జీవిస్తున్న ప్రజలు వర్గం:1982 జననాలు వర్గం:మలయాళ సినిమా నటులు వర్గం:భారతీయ సినిమా నటులు వర్గం:కేరళ సినిమా నటులు
ఓ కాదల్ కన్మణి
ఓ కాదల్ కన్మణి, ఓకే కన్మణి తెలుగులో (ఒకే బంగారం )  అని కూడా పిలుస్తారు , ఇది మణిరత్నం రచన, దర్శకత్వం లో  నిర్మించిన 2015 భారతీయ తమిళ భాషా రొమాంటిక్ కామెడీ చిత్రం. ఈ చిత్రంలో దుల్కర్ సల్మాన్,నిత్యా మీనన్ ముంబైలో లివ్-ఇన్ రిలేషన్‌షిప్‌లో ఉన్న యువ జంటగా నటించారు ప్రకాష్ రాజ్, లీలా శాంసన్చిత్రంలో పెద్ద జంటగా సహాయక పాత్రలు పోషించారు, చిన్న జంట భూస్వాముల పాత్రను పోషించారు.ఈ చిత్రం వివాహం,సాంప్రదాయ విలువలు వంటి సమస్యలతో వ్యవహరించే "పట్టణ భారతదేశపు ఆధునిక ఆలోచనా ధోరణికి ప్రతిబింబం" గా చెప్పవచ్చు.ఈ చిత్రానికి సంగీతం ఎ ఆర్  రెహమాన్ అందించారు, సినిమాటోగ్రఫీ పిసి శ్రీరామ్, ఎడిటింగ్ శ్రీకర్ ప్రసాద్ అందించారు. చిత్రం విడుదలకు ముందే, సౌండ్‌ట్రాక్‌కు మంచి స్పందన లభించింది, సోషల్ మీడియాలో ఈ చిత్రం ప్రచార కార్యకలాపాలు కూడా ప్రశంసలు అందుకుంది. ఓ కాదల్ కన్మణి 17 ఏప్రిల్ 2015న విడుదలై విమర్శకుల నుండి సానుకూల సమీక్షలను అందుకుంది, ప్రధాన జంట పనితీరు చిత్రంలోని  సాంకేతిక అంశాల నాణ్యతను ప్రశంసించింది. ఈ చిత్రం బాక్సాఫీస్ వద్ద ఆర్థిక విజయాన్ని సాధించింది, భారతదేశం, విదేశాలలో మల్టీప్లెక్స్‌లలో చాలా మంచి ప్రదర్శన కనబరిచింది. ఇది భరతనాట్య నర్తకి లీలా శాంసన్‌కి తమిళ, అధికారిక నటనా రంగ ప్రవేశం.ఈ చిత్రం తర్వాత 2017లో హిందీలోకి ఓకే జానుగా రీమేక్ చేయబడింది.
సంగీతం
సౌండ్‌ట్రాక్ ఫిల్మ్ స్కోర్‌ను ఎ ఆర్  రెహమాన్ స్వరపరిచారు. సాహిత్యాన్ని వైరముత్తు రాయగా, సిరివెన్నెల సీతారామశాస్త్రి డబ్బింగ్ వెర్షన్‌కి తెలుగు సాహిత్యాన్ని రాశారు. సౌండ్‌ట్రాక్ ఆల్బమ్ కర్ణాటక థీమ్‌లతో "యువత"గా గుర్తించబడింది. లీలా శాంసన్ ఈ చిత్రంలో పాత కర్నాటక గాయని పాత్రను పోషిస్తున్నందున, ఈ చిత్రంలో కర్నాటక సంగీత ఛాయ కనిపిస్తుంది. రత్నం సమకాలీన, అధునాతనమైన అసలైన సౌండ్‌ట్రాక్‌ని రెహమాన్ నుండి కోరుకున్నాడు. రెహమాన్ కుమారుడు, ఎ ఆర్ అమీన్అరబిక్‌లో "మౌలా వా సల్లిమ్" పాట పాడారు. "మెంటల్ మనధిల్ (మేల్ వెర్షన్)" పాట మొదటి ప్రివ్యూ 13 మార్చి 2015న విడుదల చేయబడింది,  పూర్తి పాటను 15 మార్చి 2015న సింగిల్‌గా విడుదల చేశారు. సౌండ్‌ట్రాక్ ఆల్బమ్‌ను సోనీ మ్యూజిక్ ఇండియా 3 ఏప్రిల్ 2015 అర్ధరాత్రిన విడుదల చేసింది.
హోమ్ మీడియా
ఈ చిత్రం హాట్‌స్టార్,  అమెజాన్ ప్రైమ్ వీడియో,నెట్‌ఫ్లిక్స్‌లో స్ట్రీమింగ్ కోసం అందుబాటులో ఉంది.
బాహ్య లింకులు
వర్గం:2015 సినిమాలు వర్గం:తమిళ సినిమాలు వర్గం:భారతీయ సినిమాలు వర్గం:మణిరత్నం దర్శకత్వం వహించిన చిత్రాలు
కె.వి.నారాయణస్వామి
పాలఘాట్ కొల్లెంగోడ్ విశనాథన్ నారాయణస్వామి (15 నవంబర్ 1923 – 1 ఏప్రిల్ 2002) ఒక భారతీయ కర్ణాటక సంగీత గాత్ర విద్వాంసుడు. కళావిమర్శకుడు, సంగీత నాటక అకాడమీ ఫెలోషిప్ గ్రహీత వి.కె.నారాయణ మేనన్ ఇతడిని కర్ణాటక సంగీతంలో "సిసలైన యోధుని"గా అభివర్ణించాడు.
ప్రారంభ జీవితం
ఇతడు కొల్లెంగోడ్ విశ్వనాథయ్యర్, ముత్తులక్ష్మి అమ్మాళ్ దంపతులకు కేరళలోని పాలఘాట్‌లో 1923, నవంబరు 15న జన్మించాడు. ఇతని జన్మనామం రామనారాయణన్ కానీ నారాయణస్వామి అని స్థిరపడిపోయింది. ఇతను సంగీత కళాకారుల కుటుంబంలో జన్మించాడు. ఇతని ముత్తాత తిరువాన్కూర్ సంస్థానం మహారాజా అయిల్యం తిరుణాళ్ వద్ద ఆస్థాన విద్వాంసుడు. ఇతని అష్టపదులు పేరుగడించాయి. విశ్వం భాగవతార్ కుమారుడు నారాయణ భాగవతార్ తన తండ్రి వారసత్వాన్ని కొనసాగించాడు. అతని కుమారుడు, కె.వి.నారాయణ స్వామి తండ్రి విశ్వనాథయ్యర్ వయొలిన్ విద్వాంసుడు. అతడు "ఫిడేల్ విశ్వనాథయ్యర్"గా పిలువబడ్డాడు. కె.వి.నారాయణస్వామి సంగీతంలో ప్రాథమిక పాఠాలను తన తండ్రి, తాతల వద్ద నేర్చుకున్నాడు. పాలఘాట్ లో ఐదవ తరగతి వరకు చదివిన తర్వాత ఇతడు కోయంబత్తూరుకు తరలి వెళ్ళాడు. అక్కడ ఇతడు నాటకాలలో నటించాడు. కన్నప్ప నయనార్ చిత్రంలో బాల కన్నప్పగా నటించాడు
ఇతడు పాలఘాట్ మణి అయ్యర్ వద్ద మృదంగంలో శిక్షణ తీసుకున్నాడు. తరువాత ఇతడు సి.ఎస్.కృష్ణ అయ్యర్, పాప వెంకటరామయ్యల వద్ద సంగీతం నేర్చుకున్నాడు. 1942లో అరియకుడి రామానుజ అయ్యంగార్ వద్ద 1942నుండి 1967 వరకూ గురుకులవాసం చేశాడు.
వృత్తి
ఇతడు 1964లో ఇతడు కొత్త ఢిల్లీలో జరిగిన ప్రాక్ పశ్చిమ సంగీత సమావేశాలలో పాల్గొన్నాడు. 1965లో స్కాట్లాండులో జరిగిన ఎడిన్‌బరో ఉత్సవాలకు హాజరయ్యాడు.
ఇతడు అమెరికా కనెటికట్‌లోని వెస్లియన్ విశ్వవిద్యాలయంలో సంగీతం ప్రొఫెసర్‌గా 1965-67 సంవత్సరాలలో ఉన్నాడు. ఆ సమయంలో ఇతడు అమెరికా నలుమూలలా సంగీత కచేరీలు చేశాడు. 1967లో ఇతడు ఉస్తాద్ బిస్మిల్లాఖాన్, ఉస్తాద్ అలీ అక్బర్ ఖాన్, పండిట్ రవిశంకర్ లతో కలిసి లాస్ ఏంజెల్స్ లో జరిగిన "హాలీవుడ్ బౌల్ మ్యూజిక్ ఫెస్టవల్"కు హాజరయ్యాడు. 1974లో ఇతడు నృత్యకళాకారిణి బాలసరస్వతి, సితార్ విద్వాంసుడు నిఖిల్ బెనర్జీతో కలిసి కాలిఫోర్నియా విశ్వవిద్యాలయం, బెర్కిలీకి పాఠాలు చెప్పడానికి వెళ్ళాడు. అమెరికన్ సొసైటీ ఆర్ ఈస్ట్రన్ ఆర్ట్స్ ఆహ్వానం మేరకు ఇతడు ఉత్తర అమెరికా, ఐరోపా (బెర్లిన్ మ్యూజిక్ ఫెస్టివల్ 1976), ఆస్ట్రేలియా(అడిలాయిడ్ ఆర్ట్స్ ఫెస్టివల్ 1988) ఖండాలు సందర్శించాడు. ఇతడు 1962లో మద్రాసు సంగీత కళాశాలలో లెక్చరర్‌గా చేరి 1982లో ప్రొఫెసర్‌గా పదవీవిరమణ చేశాడు.1984లో ఇతనికి శాన్‌డిగో విశ్వవిద్యాలయం ఫుల్‌బ్రైట్ స్కాలర్‌షిప్ ఇచ్చింది. ఈ వేతనం పొందిన మొట్టమొదటి భారతీయ సంగీతకళాకారుడు ఇతడే.
సంగీత శైలి, పాటల జాబితా
ఇతడు తన గురువు అరియకుడి రామానుజ అయ్యంగార్‌ బాణీలో పాడినా తనకంటూ ఒక ప్రత్యేకమైన శైలిని అలవరచుకున్నాడు. ఇతడు అన్నిరకాల కీర్తనలను, పలుభాషలలో ఆలపించాడు. వీటిలో వివిధ సమయాలలో వివిధ వాగ్గేయకారులు స్వరపరచిన అన్ని పాటలు ఉన్నాయి. శ్రీరాగంలోఎందరో మహానుభావులు,కాంభోజి రాగంలో  శ్రీ సుబ్రహ్మణ్య నమస్తే, భైరవి రాగంలో బాల గోపాల, ఖరహరప్రియ రాగంలో సతతం తావక, నాటకురంజి రాగంలో పాహి జననీ, దేవగాంధారి రాగంలో ఎన్నెరమమ్‌, లతాంగి రాగంలో పివర వరం తరుం, శ్రీరంజని రాగంలో కనవేణ్డమో యమున కళ్యాణి రాగంలో కృష్ణ నీ బేగనె బారో మొదలైనవి ఇతడు పాడిన పాటలలో కొన్ని.
శిష్యులు
ఇతని శిష్యులలో పద్మా నారాయణస్వామి, శశాంక్ సుబ్రహ్మణ్యం, అశ్వత్థ నారాయణన్, కె.వి.అనంతన్, హెమ్మిగె వి.శ్రీవత్సన్, పద్మా శాండిల్యన్, పద్మశ్రీ వీరరాఘవన్, హెమ్మిగె ఎస్.ప్రశాంత్, పట్టాభిరామ పండిత్, సతీష్ రావు, ఎం.ఆర్.సుబ్రమణ్యం, టి.ఎస్.రంగనాథ, మణిపల్లవం కె.సారంగన్, బాలాజీ ప్రసాద్ కృష్ణమూర్తి, రవి శ్రీనివాసన్, బి.రామన్, రామానుజన్, మైసూర్ నాగమణీ శ్రీనాథ్ మొదలైనవారు ఉన్నారు. Also French Algerian Toufiq Touzene AKA Tulsi Ram.
వ్యక్తిగత జీవితం
1948లో ఇతడు పాలఘాట్ మణి అయ్యర్ బంధువు అన్నపూర్ణిని వివాహం చేసుకున్నాడు. వీరికి ముక్త, లలిత, రమ అనే కుమార్తెలు, విశ్వనాథన్ అన్న కుమారుడు జన్మించారు. 1962లో ఇతని భార్య అన్నపూర్ణి మరణించింది. 1965లో ఇతడు తన శిష్యురాలు పద్మను వివాహం చేచుకున్నాడు. వారికి అనూరాధ అనే కుమార్తె జన్మించింది.
బయటి లింకులు
వర్గం:1923 జననాలు వర్గం:2002 మరణాలు వర్గం:కర్ణాటక సంగీత విద్వాంసులు వర్గం:సంగీత నాటక అకాడమీ అవార్డు గ్రహీతలు వర్గం:పద్మశ్రీ పురస్కారం పొందిన తమిళనాడు వ్యక్తులు వర్గం:సంగీత కళానిధి పురస్కార గ్రహీతలు
బాస్కో వెర్టికాలె
thumb|బాస్కో వెర్టికాలె కాన్సెప్టు బాస్కో వెర్టికాలె (వెర్టికల్ ఫారెష్ట్) అనేది మిలన్, ఇటలీలో ఉన్నటువంటి ఒక ఆకాశహర్మ్యం, ఇది మిలానో పోర్టా గరిబాల్డి రైల్వే స్టేషను వద్ద ఉన్నది. వీటి ఎత్తు 111 మీ, 76 మీ. వీటిపై దాదాపుగా 900 (550, 350) చెట్లు  8900 sqm వైశల్యంలో ఆక్రమించి ఉన్నవి. ఈ భవంతులలోనే 11 అంతస్తుల ఆఫీసు ఉన్నది, కాని దానిపై ఎటువంటి చెట్లూ లేవు.
ఈ టవర్లు బోరీ స్టూడియో (స్టెఫానో బోయెర్, గయానంద్రెయా బారెకా, గియోవన్నీ లా వార్రా) చేత రూపొందించబడ్డాయి. ఈ నిర్మాణంలో తోటల పెంపకందారులు, వృక్షశాస్త్రజ్ఞుల వంటి ఎంతో మంది కష్టపడ్డారు.
ఈ భవనం అక్టోబరు 2014 లో ప్రారంభించబడింది.
కాన్సెప్టు
ఈ ప్రాజెక్ట్ మిలన్ యొక్క చారిత్రక జిల్లా అయిన రీయాబిలిటేషన్లో రూపొందించబడింది, ఈ జిల్లాలో వియా డి కాస్టిలియా, కాన్ఫలోనీరి పోర్ట నోవావా ఉన్నవి, ఇది ఐరోపాలో ధనిక వ్యాపార జిల్లాగా గుర్తించబడింది.బాస్కో వెర్టికాలె ఐరోపాలోని పెద్ద పునరాభివృద్ధి ప్రాజెక్టులలో ఒకటి, రెండు నివాస భవనాలను కలిగి ఉన్న అతిపెద్ద 26 అంతస్తులు, 110 మీటర్ల ఎత్తు (టోర్రె ఇ అని పిలుస్తారు), చిన్న భవంతి 18 అంతస్తులు, 76 మీటర్ల ఎత్తు (టోర్రె డి అని పిలుస్తారు). ఇది చదరపు మీటరుకు 3,000-12,000 యూరోల  ఖరీదు కలిగిన 400 కండోనియం యూనిట్లు కలిగి ఉంది.
ప్రతి భవంతిలో 900 చెట్లు, 5,000 పొదలు, 11,000 పూల మొక్కలను కలిగి ఉండటం వలన, బోస్కో వెర్టికాలె లేదా "లంబిక అడవి (వెర్టికల్ ఫారెష్ట్)" గా పేరు పెట్టారు, ఇది పొగమంచును తగ్గించడానికి, ఆక్సిజన్ను ఉత్పత్తి చేయడానికి సహాయపడుతుంది. ఈ చెట్లు అధిక పెరుగుదల ఉన్న నగరంలో, మరింత గృహ, మౌలిక సదుపాయాలను కలిపి, గాలి నాణ్యతను మెరుగుపరుస్తాయి. చెట్లు, మొక్కలు కార్బన్ డయాక్సైడ్ను గ్రహించడానికి అత్యంత సమర్థవంతమైన, తక్కువ సమర్థవంతమైన మార్గం. భవనాల్లో ఉన్నటువంటి 20,000 చెట్లు, మొక్కలు మొక్కలు ప్రతి సంవత్సరం సుమారు 44,0000 పౌండ్ల కార్బన్ను మారుస్తాయి. 90 కన్నా ఎక్కువ వృక్షజాతులతో, ఈ భవనాలు జీవవైవిద్యంతో కొత్త పక్షి, కీటక జాతులను నగరానికి ఆకర్షిస్తాయి. ఇది శీతాకాలంలో, వేసవిలో భవనంలోని ఉష్ణోగ్రతను మోడడానికి కూడా ఉపయోగించబడుతుంది, సూర్యుడి నుండి లోపలి భాగాలను షేడింగ్ చేయడం, కఠినమైన గాలులను నిరోధించడంలో మొక్కలు తమ పాత్రను పోషిస్తాయి. వృక్షసంపద అంతర్గత ఖాళీలను శబ్ద కాలుష్యం, వీధి-స్థాయి ట్రాఫిక్ ధ్వనుల నుండి కాపాడుతుంది.
ఈ భవనం సౌర ఫలకాలను, శుద్ధి చేయబడిన వ్యర్ధ జలాల నుంచి పునరుత్పాదక ఇంధనాన్ని ఉపయోగించి భవనాలలోని మొక్కల జీవనాన్ని నిలబెట్టుకుంటాయి. ఈ ఆకుపచ్చ సాంకేతిక వ్యవస్థలు టవర్లలోని వ్యర్థాలను, కార్బన్ పాదముద్రను తగ్గిస్తాయి.ప్రధాన డిజైనర్ స్టెఫానో బోరీ, "ఈ కొత్త నగరాలు అభివృద్ధి చెందిన విధానాన్ని పూర్తిగా మార్చడం చాలా ముఖ్యం. అర్బన్ ఫారెస్టేషన్ నాకు చాలా పెద్ద సమస్యగా ఉంది. అంటే పార్కులు, తోటలు మాత్రమే కాదు అని అర్ధం, చెట్లు ఉన్న భవనాలు కూడా ఉన్నాయి." అని అన్నడు.
నిర్మాణం
2009 చివరి నుండి 2010 ప్రారంభంలోపు టవర్లు నిర్మాణం ప్రారంభమైంది, ఇందులో 6,000 నిర్మాణ కార్మికులు పనిచేశారు. మధ్య 2010 నుండి 2011 ప్రారంభం వరకు నిర్మాణం చాలా నెమ్మదిగా జరిగింది, కోర్ ఏడవ అంతస్తు వరకు పెరిగినప్పుడు ఈ భవనాలు కేవలం ఐదు అంతస్తుల మాత్రమే పూర్తయింది. నిర్మాణం 2011 నాటికి పురోగమించింది, 2012 ప్రారంభం నాటికి నిర్మాణాలు పూర్తయ్యాయి, ప్రాగ్లయాల నిర్మాణం, మొక్కల సంస్థాపన జూన్ 13, 2012 న మొదలైంది. ఈ భవనాలను జూన్ 13, 2012 న ప్రారంభించారు.
11 ఏప్రిల్ 2012 న, ఒక భవనం ఒక తాత్కాలిక ఆర్ట్ మ్యూజియం ఉపయోగించారు, మిలన్ ఫ్యాషన్ వీక్ సమయంలో హోస్ట్ చేసిన ఒక ఆర్ట్ ఎగ్జిబిషన్ కోసం ప్రజలకు తెరిచారు.
ఈ రెండు భవనాల్లో 730 చెట్లు (480 పెద్ద, 250 చిన్న), 5,000 పొదలు, 11,000 పెరెన్నియల్స్,  చిన్న మొక్కలు ఉన్నవి. అసలు నమూనా 1,280 పొడవైన మొక్కలను, 920 చిన్న మొక్కలతో 50 జాతులను కలిగి ఉంది. మొత్తంమీద, ఒక హెక్టార్ అడవులలో కనిపించే మొక్కలు వాటికి సమానం. వేడి-పంపు సాంకేతికత యొక్క వినూత్న ఉపయోగం వేడి, శీతలీకరణ ఖర్చులను తగ్గిస్తుంది.
అవార్డులు
2014 నవంబరు 19 న, బస్కో వెర్టికాలె ఇంటర్నేషనల్ హైరైస్ అవార్డ్ను గెలుచుకుంది. ఇది ప్రతి రెండు సంవత్సరాలకు జరిగే ప్రతిష్టాత్మక అంతర్జాతీయ పోటీ, దీనిలో 100 మీటర్ల (328 అడుగుల) ఎత్తుతో ఇటీవలే నిర్మిచిన భవనాల్లో ఉత్తమమైనదిగా గౌరవిస్తారు. ఐదుగురు ఫైనలిస్ట్లను 17 దేశాల నుండి 26 మంది అభ్యర్థులను ఎంపిక చేశారు.
నవంబరు 12, 2015 న,  కౌన్సిల్ ఆన్ టాల్ బిల్డింగ్స్ అండ్ అర్బన్ హాబిటాట్ (సి.టి.యు.బి.హెచ్)  అవార్డులు జూరీ 14 వ వార్షిక ఇంటర్నేషనల్ బెస్ట్ టాల్ బిల్డింగ్ అవార్డ్స్ సింపోజియం వేడుకలలో "ప్రపంచవ్యాప్తంగా గొప్ప ఆకాశహర్మ్యం" గా బస్కో వెర్టికాలెను ఎంపిక చేసింది. ఇది ఇల్లినాయిస్ ఇన్స్టిట్యూట్ ఆఫ్ టెక్నాలజీ, చికాగోలో జరిగింది
బాహ్య లింకులు
వర్గం:ఆకాశహర్మ్యాలు వర్గం:ఇటలీ
కలిదిండి సూర్యనాగ సన్యాసి రాజు
కలిదిండి సూర్యనాగ సన్యాసి రాజు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన చోడవరం నియోజకవర్గం నుండి రెండుసార్లు ఎమ్మెల్యేగా గెలిచాడు.
జననం, విద్యాభాస్యం
కే.ఎస్.ఎన్. రాజు 1970లో ఆంధ్రప్రదేశ్ రాష్ట్రం, విశాఖపట్నం జిల్లా, చోడవరంలో జన్మించాడు. ఆయన ఆంధ్ర యూనివర్సిటీ నుండి బి.కామ్, బి.ఎల్ పూర్తి చేశాడు.
రాజకీయ జీవితం
కే.ఎస్.ఎన్. రాజు తెలుగుదేశం పార్టీ ద్వారా రాజకీయాల్లోకి వచ్చి 1995 నుంచి 2001 వరకు గ్రామ సర్పంచ్‌గా పని చేసి, 2009లో చోడవరం నియోజకవర్గం నుండి తెలుగుదేశం పార్టీ నుండి పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి కరణం ధర్మశ్రీ పై 1385 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2014లో చోడవరం నియోజకవర్గం నుండి తెలుగుదేశం పార్టీ నుండి పోటీ చేసి తన సమీప ప్రత్యర్థి వైసీపీ అభ్యర్థి కరణం ధర్మశ్రీ పై 909 ఓట్లతో గెలిచి రెండోసారి ఎమ్మెల్యేగా ఎన్నికయ్యాడు. కే.ఎస్.ఎన్. రాజు 2019లో చోడవరం నియోజకవర్గం నుండి తెలుగుదేశం పార్టీ నుండి పోటీ చేసి తన సమీప ప్రత్యర్థి వైసీపీ అభ్యర్థి కరణం ధర్మశ్రీ చేతిలో 27637 ఓట్లతో ఓడిపోయాడు.
మూలాలు
వర్గం:ఆంధ్రప్రదేశ్ శాసన సభ్యులు (2009) వర్గం:ఆంధ్రప్రదేశ్ శాసన సభ్యులు (2014) వర్గం:తెలుగుదేశం పార్టీ రాజకీయ నాయకులు వర్గం:విశాఖపట్నం జిల్లా నుండి ఎన్నికైన శాసన సభ్యులు వర్గం:విశాఖపట్నం జిల్లా వ్యక్తులు
బి.వి. మోహన్ రెడ్డి
బైరెడ్డి విష్ణు మోహన్ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఎమ్మిగనూరు నియోజకవర్గం నుండి నాలుగుసార్లు ఎమ్మెల్యేగా గెలిచి మంత్రిగా పని చేశాడు.
రాజకీయ జీవితం
బి.వి. మోహన్ రెడ్డి 1985-1999 వరకు ఆయన వరుసగా నాలుగుసార్లు ఎమ్మెల్యేగా గెలిచి, నందమూరి తారక రామారావు, చంద్రబాబు నాయుడు మంత్రివర్గంలో మంత్రిగా పని చేశాడు. !సంవత్సరం !నియోజకవర్గం పేరు !విజేత పేరు !పార్టీ !సమీప ప్రత్యర్థి !పార్టీ
మరణం
బి.వి. మోహన్ రెడ్డి కాలేయ వ్యాధితో బాధపడుతూ హైదరాబాద్‌లోని ఓ ప్రైవేట్ ఆస్పత్రిలో చికిత్స పొందుతూ 27 జూన్ 2012న మరణించాడు.
మూలాలు
వర్గం:ఆంధ్రప్రదేశ్ శాసన సభ్యులు (1985) వర్గం:ఆంధ్రప్రదేశ్ శాసన సభ్యులు (1989) వర్గం:ఆంధ్రప్రదేశ్ శాసన సభ్యులు (1994) వర్గం:ఆంధ్రప్రదేశ్ శాసన సభ్యులు (1999) వర్గం:కర్నూలు జిల్లా నుండి ఎన్నికైన శాసన సభ్యులు వర్గం:కర్నూలు జిల్లా రాజకీయ నాయకులు
బయ్యా సూర్యనారాయణ మూర్తి
'''బి. ఎస్. మూర్తి గా ప్రసిద్ధులైన బయ్యా సూర్యనారాయణ మూర్తి''' (1909 - 1979) స్వాతంత్ర్య సమరయోధుడు, రచయిత, హరిజన నాయకులు, కేంద్ర మంత్రి.
ఇతను తూర్పు గోదావరి జిల్లా లోని రాజోలు తాలూకా నగరం గ్రామంలో నాగయ్య దంపతులకు 1909లో జన్మించాడు. రాజమహేంద్రవరం, చెన్నైలో ఉన్నత విద్యాభ్యాసం చేసి ఎం.ఏ., బి.ఇడి., పట్టభద్రులయ్యాడు. తొమ్మిదవ ఆంధ్ర విద్యార్థి కన్వెన్షన్ కు ప్రధాన కార్యదర్శిగా పనిచేసాడు. ఆంధ్ర రాష్ట్ర దళిత వర్గాల ఫెడరేషన్ కు ప్రధాన కార్యదర్శిగా పనిచేసి, అవిభక్త మద్రాసు రాష్ట్ర శాసనసభ సభ్యులుగా ఎన్నికయ్యాడు. 1937-1939 మరలా 1946-1947 మధ్యకాలంలో మద్రాసు మంత్రివర్గంలో పార్లమెంటరీ సెక్రటరీగా పనిచేసాడు. దేశ స్వాతంత్ర్యసమరంలో వ్యక్తి సత్యాగ్రహం, క్విట్ ఇండియా ఉద్యమాలలో రెండు సార్లు కారాగార శిక్ష అనుభవించాడు. ఇతను 'నవజీవన' పత్రికకు సంపాదకులుగా పనిచేసాడు. ఆంధ్ర హరిజన సేవక సంఘం అధ్యక్షులుగా కొంతకాలం పనిచేసాడు. ఆంధ్ర వ్యవసాయ కూలీ కాంగ్రెసు అధ్యక్షులుగా కొంతకాలం వ్యవహరించాడు.
బయటి లింకులు
వర్గం:1909 జననాలు వర్గం:1979 మరణాలు వర్గం:1వ లోక్‌సభ సభ్యులు వర్గం:2వ లోక్‌సభ సభ్యులు వర్గం:3వ లోక్‌సభ సభ్యులు వర్గం:4వ లోక్‌సభ సభ్యులు వర్గం:5వ లోక్‌సభ సభ్యులు వర్గం:తూర్పు గోదావరి జిల్లా స్వాతంత్ర్య సమర యోధులు వర్గం:తూర్పు గోదావరి జిల్లా నుండి ఎన్నికైన లోక్‌సభ సభ్యులు వర్గం:తూర్పు గోదావరి జిల్లా సామాజిక కార్యకర్తలు
బల్లిగంజ్ శాసనసభ నియోజకవర్గం
బల్లిగంజ్ శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం కోల్‌కతా జిల్లా, కోల్‌కతా దక్షిణ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:పశ్చిమ బెంగాల్ శాసనసభ నియోజకవర్గాలు
రైరాఖోల్ శాసనసభ నియోజకవర్గం
రైరాఖోల్ శాసనసభ నియోజకవర్గం ఒడిశాలోని సంబల్‌పూర్ జిల్లాలోని శాసనసభ నియోజకవర్గం. ఈ నియోజకవర్గం పరిధిలో మనేశ్వర్ బ్లాక్‌లోని రైరాఖోల్, రైరాఖోల్ బ్లాక్, జుజోమురా బ్లాక్, నక్తిడ్యూల్ బ్లాక్ మరియు 7 GPలు (డియోగావ్, డకారా, ధామా, హుమా, బార్‌గావ్, సహస్‌పూర్ మరియు బదుపాలి) ఉన్నాయి.
రాయఖోల్ నియోజకవర్గంకు 1967 నుండి 2019 వరకు పదిహేను సార్లు ఎన్నికలు జరిగాయి.
మూలాలు
వర్గం:ఒడిశా
ఫేమస్ లవర్
ఫేమస్ లవర్ 2014లో విడుదల అయిన తెలుగు సినిమా. శ్రీ వల్లీ స్టూడియో బ్యానర్ పై కె. గురునాథన్ నిర్మించిన ఈ చిత్రానికి కె. బాలకృష్ణన్ దర్శకత్వం వహించాడు. ఈ సినిమాలో విజయ్ సేతుపతి, ఐశ్వర్య రాజేష్ నటించారు. ఈ సినిమా తమిళ "రమ్మీ" కి అనువాదం.
కథ
సత్య శ్రీకాకుళం లోని కాలేజీలో చదువుతుంటాడు. అక్కడ జోసెఫ్ పరిచయం అవుతాడు. వాళ్లు ఒకే రూమ్ లో ఉండి చదువుకుంటారు. సత్య అదే కాలేజీలో చదివే మీనాక్షితో ప్రేమలో పడతాడు. ఆమె ఆ గ్రామ సర్పంచ్ తమ్ముని కూతురు. ఆ గ్రామ సర్పంచ్ కి కుల పిచ్చి ఎక్కువ. కులాంతర వివాహం చేసుకున్న వాళ్ళని చంపేస్తాడు. మీనాక్షి తన తండ్రికి తన ప్రేమ గురించి తెలిస్తే సత్యని చంపేస్తాడని భయపడుతుంది. సత్య, జోసెఫ్ మరొక క్లాస్‌మేట్‌తో గొడవ కారణంగా కళాశాల హాస్టల్ నుండి బహిష్కరించడి మీనాక్షి గ్రామానికి వచ్చి ఉంటారు. జోసెఫ్ అదే ఊళ్ళో ఉండే స్వర్ణని ప్రేమిస్తాడు. స్వర్ణ మీనాక్షికి అక్క అని తెలుసుకుంటాడు. స్వర్ణ తండ్రి స్వర్ణ ప్రేమ గురుంచి తెలిసి జోసెఫ్ ని చంపాలనుకుంటాడు. స్వర్ణ, జోసెఫ్ ఊరు నుండి వెళ్ళిపోయి పెళ్లిచేసుకుంటారు. స్వర్ణ తండ్రి అనుచరులు జోసెఫ్ ని చంపేసి స్వర్ణని ఇంటికి తీసుక వస్తారు. ఇంట్లో ఒక గదిలో స్వర్ణని బంధిస్తారు. మీనాక్షి ప్రేమ కూడా ఇంట్లో తెలిసి సత్యని చంపాలనుకుంటారు. స్వర్ణ తన తండ్రిని చంపి సత్య, మీనాక్షిలను కలుపుతుంది.
మూలాలు
వర్గం:2014 తెలుగు సినిమాలు వర్గం:అనువాద సినిమాలు వర్గం:విజయ్ సేతుపతి నటించిన సినిమాలు వర్గం:ఐశ్వర్య రాజేష్ నటించిన సినిమాలు
పద్మశ్రీ పురస్కార గ్రహీతలు (2000-2009)
పద్మశ్రీ పురస్కారం, భారతదేశంలో నాలుగవ అత్యున్నత పౌర పురస్కారం - 2000 - 2009 సంవత్సరాల మధ్య విజేతలు:
మూలాలు
వర్గం:పద్మశ్రీ పురస్కార గ్రహీతలు
భారత రక్షణ చట్టం 1915
డిఫెన్స్ ఆఫ్ ఇండియా చట్టం 1915, 1915లో భారత గవర్నర్ జనరల్ అమలు చేసిన అత్యవసర క్రిమినల్ చట్టం. దీనిని డిఫెన్స్ ఆఫ్ ఇండియా రెగ్యులేషన్స్ యాక్ట్ అని కూడా పిలుస్తారు. మొదటి ప్రపంచ యుద్ధం లోను, ఆ తరువాతా జాతీయ వాదుల, విప్లవకారుల కార్యకలాపాలను అదుపు చేసేందుకు ఈ చట్టాన్ని ఉద్దేశించారు. ఇది బ్రిటిష్ డిఫెన్స్ ఆఫ్ ది రియల్మ్ యాక్ట్స్ మాదిరిగానే ఉంది. ఈ చట్టం, ముందస్తుగా నిర్బంధించడం, విచారణ లేకుండా నిర్బంధించడం, రచన, వాక్కు, కదలికలను నిరోధించడం వంటి విస్తృతమైన అధికారాలను కార్యనిర్వహణా వ్యవస్థకు ఇచ్చింది. అయితే, హానికరమైన సంఘాలు లేదా హానికరమైన మూలాలున్న వ్యక్తులకు మాత్రమే పరిమితమైన ఆంగ్ల చట్టాల లాగా కాకుండా, డిఫెన్స్ ఆఫ్ ఇండియా చట్టం రాజుకు సంబంధించిన ఏ విషయానికైనా వర్తింపజేయవచ్చు. ఆ చట్టాన్ని భారతీయులపై అడ్డూ అదుపూ లేకుండా ప్రయోగించారు. వైస్రాయ్ లెజిస్లేటివ్ కౌన్సిల్‌లోని అనధికారిక భారతీయ సభ్యులు ఈ చట్టాన్ని ఏకగ్రీవంగా సమర్థించారు. విధ్వంసకర జాతీయవాద హింస నుండి బ్రిటిష్ భారతదేశాన్ని రక్షించడానికి ఇది అవసరమని భావించారు. 1915లో విఫలమైన గదర్ కుట్ర తర్వాత మొదటి లాహోర్ కుట్ర విచారణ సమయంలో ఈ చట్టాన్ని మొదటిసారిగా అమలు చేసారు. పంజాబ్‌లో గదర్ ఉద్యమాన్ని, బెంగాల్‌లో అనుశీలన్ సమితినీ అణిచివేయడంలో ఈ చట్టం కీలకపాత్ర పోషించింది. అయితే, నిజమైన రాజకీయ చర్చను అణిచివేసేందుకు దాన్ని విస్తృతంగా, విచక్షణారహితంగా ఉపయోగించడం వలన దాని పట్ల తీవ్రమైన ప్రజావ్యతిరేకత వచ్చింది. మొదటి ప్రపంచ యుద్ధం ముగిసిన తర్వాత రౌలట్ చట్టం రూపంలో ఈ చట్టాన్ని పొడిగించేందుకు చేసిన ప్రయత్నాన్ని వైస్రాయ్ కౌన్సిల్‌లోని అనధికారిక భారతీయ సభ్యులు ఏకగ్రీవంగా వ్యతిరేకించారు. రాజకీయ అసంతృప్తికి, జాతీయవాద ఆందోళనలకూ ఇది చిచ్చుగా మారి, రౌలట్ సత్యాగ్రహంతో ముగిసింది. రెండవ ప్రపంచ యుద్ధం సమయంలో డిఫెన్స్ ఆఫ్ ఇండియా చట్టం 1939 గా ఈ చట్టాన్ని తిరిగి అమల్లోకి వచ్చింది. ఈ చట్టాన్ని స్వతంత్ర భారతదేశం అనేక సవరించిన రూపాల్లో ఉపయోగించుకుంది. చైనా-భారత యుద్ధం, బంగ్లాదేశ్ సంక్షోభం, 1975 ఎమర్జెన్సీ, ఆ తరువాత పంజాబ్ తిరుగుబాటుతో సహా జాతీయ అత్యవసర పరిస్థితుల్లో ఈ చట్టాన్ని ఉపయోగించింది.
మొదటి ప్రపంచ యుద్ధం
మొదటి ప్రపంచ యుద్ధం మొదలైనపుడు భారతీయులు తిరుగుబాటు చేస్తారేమోనే బ్రిటిషు వారి భయాలకు విరుద్ధంగా ప్రధాన స్రవంతి రాజకీయ నాయకత్వం నుండి బ్రిటన్‌కు అపూర్వమైన మద్దతులభించింది. సైనికులను, వనరులనూ అందించి భారతదేశం, బ్రిటిషు యుద్ధ సన్నాహాలకు భారీగా సహకరించింది. సుమారు 13 లక్షల మంది భారతీయ సైనికులు, కార్మికులు ఐరోపా, ఆఫ్రికా, మధ్యప్రాచ్యంలో పనిచేశారు. భారత ప్రభుత్వం, సంస్థానాధీశులు ఇద్దరూ పెద్ద మొత్తంలో ఆహారం, డబ్బు, మందుగుండు సామగ్రినీ పంపారు. అయితే, బెంగాల్, పంజాబ్‌లు వలసవాద వ్యతిరేక కార్యకలాపాలకు కేంద్రంగా ఉన్నాయి. మొదటి ప్రపంచ యుద్ధం ప్రారంభమైన తర్వాత, ప్లేగు వ్యాధి, ధాన్యం ధరలు పెరగడం, బ్రిటీష్ సామ్రాజ్యంలోని వలస విధానాల పట్ల అసంతృప్తి ( కొమగాట మారు వ్యవహారం ద్వారా ఇది వెలుగు లోకి వచ్చింది), యుద్ధంలో బ్రిటను వెనుకంజ గురించి వచ్చిన పుకార్లు తదితరాల వలన పంజాబ్ అస్థిర స్థితిలో ఉంది. కేంద్ర శక్తులపై దండయాత్ర చెయ్యాలంటే పర్షియా, ఆఫ్ఘనిస్తాన్ ద్వారా మాత్రమే మార్గాలుండడంతో భారతదేశం వాటికి చాలా దూరంగా ఉంది. ఆఫ్ఘనిస్తాన్ తటస్థంగా ఉన్నంత వరకు, NWFP లోని తెగలు నియంత్రణలో ఉన్నంత వరకూ భారతదేశం సురక్షితంగానే ఉంటుందని యుద్ధం ప్రారంభంలో భారత ప్రభుత్వం ఊహించింది. ఆఫ్ఘనిస్తాన్‌తో యుద్ధం, బెంగాలీ విప్లవ కార్యకలాపాలు, పంజాబ్‌లోని గదర్, ఒట్టోమన్ ఉమ్మా పట్ల సానుభూతి చూపే భారతీయ ముస్లింలు వగైరాలు ప్రేరేపించే అంతర్గత అశాంతి కారణంగా అత్యంత దారుణమైన పరిస్థితి ఏర్పడుతుంది.
గద్దర్
గదర్ పార్టీ, జర్మనీలోని బెర్లిన్ కమిటీ తోటి, ప్రచ్ఛన్న భారతీయ విప్లవకారుల తోటి సమన్వయం చేస్తూ విప్లవం కోసం, బ్రిటిష్ ఇండియన్ ఆర్మీలో తిరుగుబాటు కోసం ఉద్దేశించి అమెరికా, తూర్పు ఆసియా నుండి భారతదేశానికి వ్యక్తులను, ఆయుధాలనూ రవాణా చేయడానికి ప్రయత్నిస్తున్నట్లు ఉత్తర అమెరికాలోని బ్రిటీష్ నిఘా వర్గాలు యుద్ధం ప్రారంభంలోనే సూచించాయి. 1914 ఆగస్టు నుండి, భారతదేశంలో తిరుగుబాటును ప్రేరేపించడానికి గదర్ నాయకుల ప్రణాళికల ప్రకారం పెద్ద సంఖ్యలో సిక్కు ప్రవాసులు కెనడా, అమెరికాల నుండి భారతదేశానికి బయలుదేరారు. అదే సమయంలో బెంగాల్లో జాతీయవాద నేరాలు కూడా పెరిగాయి. డిపార్ట్‌మెంట్ ఆఫ్ క్రిమినల్ ఇంటెలిజెన్స్ చీఫ్ చార్లెస్ క్లీవ్‌ల్యాండ్ ఇప్పటికే భారతదేశంలో ఉన్న గద్దర్ కార్యకర్తలతోటి, తిరిగి వస్తున్న వారితోటీ కటువుగా వ్యవహరించడం ద్వారా భారతదేశానికి ఎదురౌతున్న ముప్పును ఎదుర్కోవాలని సూచించాడు. ఈ క్రమంలో, గదర్ల రాకను పరిమితం చేయడానికి బ్రిటిషు ప్రభుత్వం 1914లో భారత్ లోకి ప్రవేశ నిరోధం చట్టాన్ని తెచ్చింది. కానీ ఈ ప్రవాహాన్ని నిరోధించడంలో విఫలమైంది. 1915 ఫిబ్రవరిలో ప్రణాళికాబద్ధమైన తిరుగుబాటు చివరి నిమిషంలో నివారించబడింది.
బెంగాల్
ఈలోగా, బెంగాల్ విప్లవకారులకు పెద్ద మొత్తంలో తుపాకీలను అందజేసిన జూగాంతర్ రోడ్డా కంపెనీ దాడి తరువాత బెంగాల్‌లో పరిస్థితి గణనీయంగా దిగజారింది. 1915లో 36 దౌర్జన్యాలు జరిగాయి. 1913లో 13, 1914లో 14 నుండి ఇవి వేగంగా పెరిగాయి. ఆగ్రహావేశాలు పెరిగాయి. కొంతమంది చరిత్రకారులు చెప్పినట్లు విప్లవకారులు "నగరాల్లో, గ్రామీణ ప్రాంతాలలో భయానక పరిస్థితి" సృష్టించారు. "పరిపాలనను స్తంభింపజేసే తమ ముఖ్య లక్ష్యాన్ని చేరుకోవడానికి దగ్గరగా వచ్చారు." భయంతో కూడిన సాధారణ వాతావరణం పోలీసులను, న్యాయస్థానాలనూ చుట్టుముట్టి, ఆత్మ విశ్వాసాన్ని తీవ్రంగా ప్రభావితం చేసింది. 1915 మొత్తంలో, కేవలం ఆరుగురు విప్లవకారులను మాత్రమే విజయవంతంగా విచారించారు.
భారత రక్షణ చట్టం
1915 మార్చి 19 న వైస్రాయ్ కౌన్సిల్‌లో అంతర్గత వ్యవహారాలు చూసే సర్ రెజినాల్డ్ క్రాడాక్ ఈ చట్టాన్ని ప్రవేశపెట్టగా, దాన్ని ఒకే సమావేశంలో ఆమోదించారు. ఇది మొదటి ప్రపంచ యుద్ధ కాలానికీ, అది ముగిసాక ఆరు నెలల కాలానికీ మాత్రమే అమల్లో ఉండే తాత్కాలిక చట్టంగా తెచ్చారు. ఈ చట్టం గవర్నర్ జనరల్‌కు నిబంధనలను రూపొందించే అధికారాన్ని ఇచ్చింది."బ్రిటిషు భారతదేశపు ప్రజల భద్రత కోసం, దేశ రక్షణ కోసం, దీన్ని సాధించడం కోసం ప్రభుత్వ సిబ్బందికి, ఇతర వ్యక్తులకూ అవసరమైన అధికారాలు విధులకు సంబంధించి..."
ముఖ్యంగా గదర్ ముప్పు నేపథ్యంలో, మైఖేల్ ఓ'డ్వైర్ ఈ చట్టాన్ని ఆమోదింపజేసేందుకు గణనీయమైన ఒత్తిడి తెచ్చాడు. శాసన సభలో సర్ సురేంద్రనాథ్ బెనర్జీకి సమాధానమిస్తూ, చట్టం అమలు చేసేందుకు వ్యవహరించే న్యాయపరమైన పాత్ర వహించే సలహా బోర్డును ఏర్పాటు చేయవలసిన అవసరాన్ని, ఔచిత్యాన్నీ క్రాడాక్ తిరస్కరించాడు. ఈ విషయంలో ఈ చట్టం డిఫెన్స్ ఆఫ్ ది రియల్మ్ చట్టం కంటే భిన్నంగా ఉంటుంది. ఈ చట్టంలోని నిర్బంధ చర్యలు "నివారించేవే గానీ శిక్షించేవి కావు" కాబట్టి, న్యాయపరమైన పర్యవేక్షణ, సలహా లేకపోవడం ఆమోదనీయమేనని క్రాడాక్ అసెంబ్లీకి వివరించారు.
పరిధి
ఈ చట్టాన్ని యుద్ధ కాలానికి, ఆ తర్వాత ఆరు నెలల పాటు "ప్రజా భద్రత" కోసం, "బ్రిటిష్ భారతదేశపు రక్షణ" కోసమూ తెచ్చారు. శత్రువుతో సంప్రదింపులు జరపడం, శత్రువు నుండి సమాచారాన్ని పొందడం, పుకార్లను వ్యాప్తి చేయడం, ప్రభుత్వ యుద్ధ ప్రయత్నాలకు అవరోధంగా ఉండే కార్యకలాపాలను చట్టవిరుద్ధం చేసింది. సామ్రాజ్య భద్రతకు విఘాతం కలిగించే విధంగా ప్రవర్తించినవారిని నిరవధికంగా, విచారణే లేకుండా నిర్బంధించడానికీ, "ఏ మాత్రం అనుమానమున్న" వ్యక్తులనైనా ప్రత్యేక న్యాయస్థానాల ద్వారా విచారించడానికీ ఈ చట్టం వీలు కల్పించింది. చట్టంలో సూచించిన నేరాలకు పాల్పడడం లేదా అందుకు కుట్ర చేయడంతో పాటు మరణ శిక్ష, బహిష్కరణ లేదా కనీసం ఏడేళ్ల జైలు శిక్ష విధించే నేరాలు ఈ చట్ట పరిధి లోకి వస్తాయి. DORA లాగా కాకుండా ఇందులో నిర్బంధించే అధికారం సబార్డినేట్ అధికారులకు ఉంది. క్రిమినల్ ప్రొసీజర్స్ యాక్ట్ 1898 లేదా 1908 క్రిమినల్ చట్ట సవరణ కింద ఇప్పటికే జరుగుతున్న విచారణలకు ఈ చట్టం నుండి మినహాయింపు ఇచ్చారు. ప్రాసిక్యూషన్ క్రిమినల్ ప్రొసీజర్స్ యాక్ట్ 1898లో సూచించిన విధానాలను అనుసరించాలి. కానీ ప్రత్యేక అధికారాలు, కోర్టు విచక్షణ వీటిని అధిగమించవచ్చు. అయితే, ఆరోపించబడిన నేరాల గురించి కమిషనర్లు నేరుగా తెలుసుకోవచ్చు. తద్వారా ప్రాథమిక పద్ధతులను అతిక్రమించవచ్చు.
అమలు
హైకోర్టు న్యాయమూర్తుల స్థాయి కంటే తక్కువగా ఉండే ముగ్గురు కమీషనర్లను విచారణల కోసం నియమించే అధికారాన్ని ఈ చట్టం స్థానిక ప్రభుత్వాలకు ఇచ్చింది. కనీసం ఇద్దరు సెషన్స్ న్యాయమూర్తులు లేదా అదనపు సెషన్స్ న్యాయమూర్తులుగా కనీసం మూడేళ్లపాటు ఉంటారు, మెజారిటీ తీర్పు ఆమోదయోగ్యమైనది.
ఈ చట్టం ప్రకారం, ఎలాంటి క్రాస్ ఎగ్జామినేషను లేకుండా మేజిస్ట్రేట్‌లు నమోదు చేసిన సాక్ష్యాలను కమీషనర్లు ఆమోదించవచ్చు. 1872 నాటి భారతీయ సాక్ష్యం చట్టం నిర్వచించే సాక్ష్యాల ప్రమాణాలను ఇది అధిగమించింది. అంతేకాకుండా సాక్షి అందుబాటులో లేనప్పుడు లేదా చనిపోయిన సందర్భంలో రికార్డు చేసిన సాక్ష్యాన్ని ఆమోదించే అధికారాలను ఈ చట్టం కమీషనర్లకు కల్పించింది. తద్వారా సాక్షులను విప్లవకారుల బెదిరింపులు, హత్యల నుండి రక్షించడానికి ఉద్దేశించారు. ఈ చట్టం ప్రకారం జ్యూరీ విచారణ కోరే హక్కు లేదు. కమిషనర్ల నిర్ణయాలపై అప్పీలుకు వెళ్ళడం లేదా న్యాయపరమైన సమీక్ష కోరడాన్ని ఈ చట్టం కల్పించలేదు.
శాంతిభద్రతలను నెలకొల్పడానికి, విప్లవోద్యమాన్ని అడ్డుకోడానికీ రూపొందించబడినప్పటికీ, ఆచరణలో ఈ చట్టం విప్లవకారులను పరిమితం చేయడం నుండి, మతపరమైన హింసకు పాల్పడేవారిని అరెస్టు చేయడం ద్వారా, మితవాద రాజకీయ నాయకుల గొంతు నొక్కడం వరకూ విస్తృత స్థాయిలో ఉపయోగించారు. డిఫెన్స్ ఆఫ్ ది రియల్మ్ యాక్ట్ వలె కాకుండా, ఈ చట్టం రాజుకు సంబంధించిన ఏ విషయానికి వ్యతిరేకంగానైనా వర్తిస్తుంది. 1917 జూన్ నాటికి, 705 మంది ఈ చట్టం కింద గృహ నిర్బంధంలో ఉన్నారు. అలాగే రెగ్యులేషన్ III కింద 99 మంది జైలు శిక్షలు అనుభవించారు. యుద్ధకాలంలో, ఒక్క డిఫెన్స్ ఆఫ్ ఇండియా చట్టం కిందనే 1400 పైచిలుకు వ్యక్తులను భారతదేశంలో నిర్బంధించారు. మరో మూడు వందల మంది చిన్న శిక్షలకు గురయ్యారు. రెండు వేలకు పైగా వ్యక్తులు, భారతదేశం లోకి ప్రవేశం ఆర్డినెన్స్‌ పరిమితులకు లోబడి ఉన్నారు.
ప్రభావం
1915 భారత రక్షణ చట్టం అమలులోకి వచ్చిన సమయంలో, భారత రాజకీయ ఉద్యమంలోని మితవాద నాయకుల నుండి గవర్నర్ జనరల్ కౌన్సిల్‌లోని భారతీయ నాన్-ఆఫీషియేటింగ్ సభ్యుల నుండి సర్వత్రా ఈ చట్టానికి మద్దతు లభించింది. బ్రిటిష్ యుద్ధ ప్రయత్నాలకు భారతదేశంలో ప్రజలు మద్దతు పలికారు. యుద్ధ పరిస్థితిలో ఈ చర్యలు అవసరమనే అవగాహన కారణంగా ప్రజలు ఈ మద్దతు నిచ్చారు. దీని అమలు వలన భారతదేశంలో విప్లవకారుల హింస గణనీయంగా తగ్గిపోయింది. అయితే, సాధారణ జనాభా పైన, మితవాద నాయకులకు వ్యతిరేకంగానూ ఈ చట్టాన్ని ప్రయోగించడం వలన భారతీయ జనాభాలో దీని పట్ల విరక్తి చెందారు.
విప్లవ హింస
ఈ చట్టాన్ని అనుసరించి లాహోర్ కుట్ర విచారణ లోను, బెనారస్ కుట్ర విచారణలోను, బెంగాల్‌లోని ట్రిబ్యునల్‌లలోనూ బెంగాల్ పంజాబ్‌ విప్లవకారులకు 46 మరణశిక్షలు, 64 జీవిత ఖైదులు విధించారు. తద్వారా ఈ చట్టం విప్లవోద్యమాన్ని సమర్థవంతంగా అణిచివేసింది. అయితే ముందస్తు నిర్బంధ అధికారాన్ని బెంగాల్లో మరింత ప్రత్యేకంగా అమలు చేసారు. విస్తృతమైన అరెస్టులు చేసి బెంగాల్ పోలీసులు కలకత్తాలోని 1916 మార్చి నాటికి ఢాకా అనుశీలన్ సమితిని అణిచివేసారు. రెగ్యులేషన్ III, డిఫెన్స్ ఆఫ్ ఇండియా చట్టం 1916 ఆగస్టు నుండి బెంగాల్‌లో విస్తృత స్థాయిలో అమలు చేసారు. 1917 నాటికి బెంగాల్లో విప్లవ హింసా సంఘటనలు 10 కి క్షీణించాయి. యుద్ధం ముగిసే సమయానికి ఈ చట్టం కింద బెంగాల్‌లో ఎనిమిది వందల మందికి పైగా నిర్బంధించబడ్డారు.
మితమైన అసమ్మతి
విప్లవ కార్యక్రమాలకు పాల్పడినట్లు అనుమానించిన వారిపైన మాత్రమే ఈ చట్టాన్ని అమలు ఎయ్యలేదు. ఇది క్రమంగా అనేక మంది జాతీయవాద నాయకుల గొంతును నిక్కేందుకు, వారిని అణచివేసేందుకూ ఉపయోగించారు. వారి అభిప్రాయాలు భారతదేశంలో బ్రిటిష్ పాలనకు విద్రోహం కలిగించేవి, ప్రమాదకరమైనవి అని స్థానిక ప్రభుత్వాలు భావించిన చోట్ల ఈ చట్టాన్ని ప్రయోగించాయి. డిఫెన్స్ ఆఫ్ ఇండియా చట్టం కింద అనేక మంది ప్రముఖ మితవాద నాయకులు నిర్బంధించబడ్డారు లేదా బహిష్కరించబడ్డారు. ఈ నాయకులలో ప్రముఖులు అన్నీ బిసెంట్. బాలగంగాధర తిలక్ బొంబాయిలోను, పశ్చిమ భారతదేశంలోనూ హోమ్ రూల్ లీగ్ ను స్థాపించే సమయంలో బీసెంట్ ప్రధాన పట్టణాలు, నగరాల్లో లీగ్‌ శాఖలను ఏర్పాటు చేసింది. ఇవి చర్చా వేదికల కంటే పెద్దవేమీ కాకపోయినప్పటికీ, ఇవి రాజకీయ కరపత్రాలను ప్రచురించేవి. 1916లో దాదపు 46,000 పత్రాలను విక్రయించడం గమనార్హం. గ్రంథాలయాలను కూడా స్థాపించారు. అక్కడ రాజకీయ పత్రాలు, గ్రంథాలూ అందుబాటులో ఉండేవి. 1917 నాటికి లీగ్‌లో 27,000 మంది సభ్యులు ఉన్నారు. అదే సంవత్సరం తిలక్, బీసెంట్‌ల కార్యకలాపాలు విధ్వంసకరమౌతున్నాయనే కారణంతో ఇరువురినీ ఈ చట్టం కింద నిర్బంధించారు. మౌలానా ముహమ్మద్ అలీ జౌహర్, మౌలానా షౌకత్ అలీలు కాబూల్‌లో జర్మన్ మిషన్‌తో సంబంధం ఉన్న వ్యక్తులతో సంబంధాలు కలిగి ఉన్నట్లు గుర్తించి, వారిని నిర్బంధించారు. ఇది విస్తృత భారత ఇస్లామిక్ విప్లవాన్ని ప్రచారం చేయడమేనని ప్రభుత్వం అనుమానించింది. అల్ బాలాగ్‌లో రాసినందుకు అబుల్ కలాం ఆజాద్‌ను బెంగాల్ నుండి బహిష్కరించి, రాంచీలో గృహనిర్బంధంలో పెట్టారు.
మొదటి ప్రపంచ యుద్ధం తర్వాత
భారత రక్షణ చట్టం అమలు చేస్తున్న పద్ధతి పట్ల ప్రజల్లో తీవ్రమైన వ్యతిరేకత వచ్చింది. ఎంతలా అంటే, 1917లో లక్నోలో జరిగిన భారత జాతీయ కాంగ్రెస్ సమావేశంలో ఈ చట్టపు దుర్వినియోగంపై ఆందోళనను వ్యక్తం చేస్తూ ఒక తీర్మానాన్ని ఆమోదించారు. దీని వినియోగం రాజ్య రక్షణ చట్టం లాగా, అదే సూత్రాలపై ఆధరపడి ఉండాలని సమావేశం ప్రభుత్వాన్ని కోరింది. అమృత్‌సర్ ఊచకోతపై నివేదిక రాసినందుకు గాను బెంజమిన్ హార్నిమాన్‌ను యుద్ధం ముగిసిన వెంటనే బొంబాయి ప్రెసిడెన్సీ నుండి బహిష్కరించారు.
రోహిత్ పూజారి
రోహిత్ పూజారి ఒడిశా రాష్ట్రానికి చెందిన రాజకీయ నాయకుడు. ఆయన రైరాఖోల్ నియోజకవర్గం నుండి రెండుసార్లు ఎమ్మెల్యేగా గెలిచి నవీన్ పట్నాయక్ మంత్రివర్గంలో 2022 జూన్ 5న మంత్రిగా భాద్యతలు చేపట్టాడు.
రాజకీయ జీవితం
రోహిత్ పూజారి బిజూ జనతా దళ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2014లో జరిగిన ఒడిశా శాసనసభ ఎన్నికల్లో రైరాఖోల్ నుండి పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 24 మే 2014 నుండి 29 మే 2019 వరకు ఒడిశా ప్రభుత్వ డిప్యూటీ చీఫ్ విప్‌గా పని చేశాడు. రోహిత్ పూజారి 2019లో జరిగిన ఒడిశా శాసనసభ ఎన్నికల్లో పోటీ చేసి రెండవసారి ఎమ్మెల్యేగా ఎన్నికై,  23 సెప్టెంబర్ 2019 నుండి 04 జూన్ 2022 వరకు ఒడిశా ప్రభుత్వ డిప్యూటీ చీఫ్ విప్‌గా పని చేసి, 2022 జూన్ 5న నవీన్ పట్నాయక్ మంత్రివర్గంలో ఉన్నత విద్య శాఖ సహాయ మంత్రిగా భాద్యతలు చేపట్టాడు.
మూలాలు
వర్గం:ఒడిశా రాజకీయ నాయకులు
బి. జయనాగేశ్వర రెడ్డి
'''బి. జయనాగేశ్వర రెడ్డి''' ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో ఎమ్మిగనూరు నియోజకవర్గం నుండి ఎమ్మెల్యేగా గెలిచాడు.
జననం, విద్యాభాస్యం
బి. జయనాగేశ్వర రెడ్డి1 ఏప్రిల్ 1981లో ఆంధ్రప్రదేశ్ రాష్ట్రం, కర్నూలు జిల్లా, కల్లూరు మండలం, ఉలిందకొండలో జన్మించాడు. ఆయన ఒకటవ తరగతి నుండి పదవ తరగతి వరకు అనంతపురంలోని లాల్ బహదూర్ పాఠశాలలో, ఇంటర్మీడియట్ కూడా అనంతపురంలోనే పూర్తి చేసి హైదరాబాద్ డెక్కన్ కళాశాలలో ఎంబిబిఎస్ పూర్తి చేశాడు.
రాజకీయ జీవితం
బి. జయనాగేశ్వర రెడ్డి తన తండ్రి బి.వి. మోహన్ రెడ్డి మరణాంతరం రాజకీయాల్లోకి వచ్చాడు. ఆయన 2014లో జరిగిన అసెంబ్లీ ఎన్నికల్లో టీడీపీ తరపున ఎమ్మిగనూరు నియోజకవర్గం నుండి పోటీ చేసి తన సమీప ప్రత్యర్థి వైసీపీ అభ్యర్థి జగన్ మోహన్ రెడ్డి పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. బి. జయనాగేశ్వర రెడ్డి 2019లో జరిగిన అసెంబ్లీ ఎన్నికల్లో టీడీపీ తరపున ఎమ్మిగనూరు నియోజకవర్గం నుండి పోటీ చేసి తన సమీప ప్రత్యర్థి వైసీపీ అభ్యర్థి కె. చెన్నకేశవ రెడ్డి చేతిలో ఓడిపోయాడు.
మూలాలు
వర్గం:1981 జననాలు వర్గం:కర్నూలు జిల్లా నుండి ఎన్నికైన శాసన సభ్యులు వర్గం:కర్నూలు జిల్లా రాజకీయ నాయకులు వర్గం:ఆంధ్రప్రదేశ్ శాసన సభ్యులు (2014) వర్గం:కర్నూలు జిల్లా వ్యక్తులు
భారతదేశంలో అశ్లీల చిత్రాలు
భారతదేశంలో చౌకగా స్మార్ట్‌ఫోన్లు, డేటా అందుబాటులోకి రావడంతో అశ్లీల వీడియోలు చూడటం సులభమైంది.ప్రపంచంలోనే అతిపెద్ద పోర్న్ వెబ్‌సైట్ పోర్న్‌హబ్ నివేదిక ప్రకారం భారత్‌లో ఎక్కువగా నీలి చిత్రాలు చూస్తున్నారని ఆ సంస్థ చెబుతోంది.అమెరికా, బ్రిటన్‌ల తర్వాత  అత్యధికంగా భారతదేశం లో చూస్తున్నారు. ప్రపంచంలో మూడో స్థానంలో ఉంది.భారతదేశంలో ఎక్కువగా మొబైల్ ఫోన్లలోనే చూస్తున్నారు.ప్రపంచ వ్యాప్తంగా 75 శాతం మంది మహిళలు అశ్లీల చిత్రాలు వీక్షిస్తున్నారని, పురుషుల 69 శాతం మంది పోర్నోగ్రఫీ చూస్తున్నట్లుగా అధ్యయనాలు చెబుతున్నాయి.భారతదేశంలో పట్టణప్రాంతాల్లో 63 శాతం  యువత అశ్లీల చిత్రాలు చూస్తున్నారు.
అంతర్జాలం సర్వేలు
భారతదేశంలో ఇంటర్నెట్ పోర్నోగ్రఫీపై నిషేధం విధించడం వల్ల డేటా బ్రౌజింగ్ ఆదాయంలో 30-70% దెబ్బతింటుందని భారత కమ్యూనికేషన్ సర్వీస్ ప్రొవైడర్లు, విశ్లేషకులు, నిపుణులు అంటున్నారు.హర్యానా వంటి పట్టణ ప్రాంతాల్లోని యువతలో 63% మంది అశ్లీల చిత్రాలను చూస్తున్నారు. 74% తమ మొబైల్ ఫోన్‌ల ద్వారా వాటిని యాక్సెస్ చేస్తున్నారని ఒక స్వీయ నివేదిక సర్వేలో తేలింది.భారతదేశంలో స్మార్ట్‌ఫోన్ ఇంటర్నెట్ యాక్సెస్ పెరుగుతూనే ఉన్నందున, ఎక్కువ మంది వ్యక్తులు అశ్లీల చిత్రాలను ప్రైవేట్‌గా చూస్తున్నారు.
చట్టబద్ధత
భారతదేశంలో పోర్నోగ్రఫీ కి సంబంధించి చట్టాల మూడు సెక్ష‌న్లు ఉన్నాయి.292,293,294 ఇన్ఫ‌ర్మేష‌న్ టెక్నాల‌జీ చ‌ట్టం 2000లోని సెక్ష‌న్ 67ఎ కూడా అశ్లీల చిత్రాల‌కు సంబంధించిన‌దే.
చైల్డ్‌ పోర్నోగ్రఫీని
చిన్నారులపై లైంగిక దాడులు జరగడానికి, పెరగడానికి చైల్డ్‌ పోర్నోగ్రఫీ ఓ ప్రధాన కారణం. ఈ నేపథ్యంలోనే దీనిపై ప్రపంచ వ్యాప్తంగా నిషేధం కొనసాగుతోంది.ఎన్‌సీఎంఈసీ సర్వే ప్రకారం ఆన్‌లైన్‌లో చైల్డ్‌ పోర్నోగ్రఫీ అనేది అత్యంత వేగంగా పెరుగుతోందని గుర్తించింది. భారతదేశంలోనే ప్రతి 40 సెకండ్లకు ఈ తరహా వీడియో ఒకటి క్యాప్చర్‌ అవుతోంది.2020 నాటికి 25 వేల చైల్డ్‌ పోర్నోగ్రఫీకి చెందిన వీడియోలు, చిత్రాలు అప్‌లోడ్‌ అయ్యాయి.చైల్డ్‌ పోర్నోగ్రఫీని ఎవరు సెర్చ్‌ చేసినా వారిపై ఐటీ యాక్ట్‌లోని సెక్షన్‌ 67 (బి) ప్రకారం కేసు నమోదు చేస్తారు.నేరం నిరూపణ అయితే మొదటిసారి ఐదేళ్లు, రెండోసారి అయితే ఏడేళ్ల వరకు శిక్ష పడుతుంది.
పోర్న్‌ హబ్‌ 2019 నివేదిక
ప్రపంచవ్యాప్తంగా ఏయేదేశాల వారు ఎంతెంత సమయం ఆన్‌లైన్‌లో పోర్న్‌ చూస్తూ గడిపారో వాటిలోనూ ఏ తరహావాటిని ఎక్కువగా ఇష్టపడ్డారో చెబుతూ భారీ నివేదిక విడుదల చేసింది. 2019 సంవత్సరంలో అమెరికా అగ్రస్థానంలో నిలిచింది. తర్వాతిస్థానంలో యూకే నిలవగా భారతదేశం మూడో స్థానంలో నిలిచింది. గత రెండేళ్లుగా భారతదేశం ఇదే స్థానంలో ఉంటోంది. పోర్న్‌ హబ్‌ సైట్‌ వీక్షకుల్లో 95 శాతం మంది ఆ సైట్‌ను తమ మొబైల్‌ఫోన్లలోనే చూస్తున్నారు.పోర్న్‌హబ్‌ గణాంకాల ప్రకారం మనదేశం నుంచి శుక్రవారాల్లో అతి తక్కువగా ఉండగా ఆదివారాల్లో అత్యంత ఎక్కువగా ఉంటుంది.పోర్న్‌హబ్‌ను వీక్షిస్తున్న భారతీయుల్లో ఎక్కువ మంది 18 నుంచి 24 ఏళ్లలోపు కుర్రాళ్లేనట. ఆ వయసు వారు 44 శాతం మంది ఉన్నారని పోర్న్‌హబ్‌ సర్వే తేలింది. భారతీయులు అత్యధికంగా సెర్చ్‌ చేసిన శృంగార తార’గా సన్నీ నిలిచింది. తర్వాతి స్థానాల్లో వరుసగా మియా ఖలీఫా, డానీ డేనియల్స్‌ నిలిచారు.
సెక్స్ వర్కర్స్
భారతదేశంలో వ్యభిచారం వల్ల అశ్లీలత ప్రభావం చూపుతుంది.దేశంలోని సగానికి సగంపైగా జిల్లాల్లో ఆడపిల్లలు అన్యాయంగా వ్యభిచార కూపాలకు తరలిపోతున్నారు, వేశ్యావాటికల్లో మగ్గిపోతున్నారు అని జాతీయ మహిళా కమిషన్ నివేదిక. కనీసం 378 జిల్లాల్లో ఈ పరిస్థితి నెలకొనిఉంది. దేశవ్యాప్తంగా ఉన్న ఈ జిల్లాల్లో అమ్మాయిలను వేశ్యావాటికలకు తరలించే సుమారు 1794 ప్రాంతాలను మహిళా కమిషన్ గుర్తించింది. అలాగే, వ్యభిచార వృత్తి సాగించే 1016 ప్రాంతాల వివరాలను కూడా తెలుసుకుంది. ముఖ్యంగా ఆంధ్రప్రదేశ్, కేరళ, పశ్చిమబెంగాల్ రాష్ట్రాల్లోని పలుప్రాంతాల నుంచి అమ్మాయిలను తరలించి అంగడిబొమ్మ లుగా చేసే దుష్కృత్యాలు కొనసాగుతున్నాయి అని జాతీయ మహిళా కమిషన్ నివేదిక పేర్కొంది. మన దేశంలోని మొత్తం మహిళా జనాభాలో 2.4 శాతం మంది వేశ్యావృత్తిలో ఉన్నారు. వీరిలో అత్యధికులు 15-35 ఏళ్ల లోపువారేనని తెలిపింది.
ఓటీటీలో అశ్లీల నిషేధం
2021 లో ఓటిటిలో అసభ్య, అశ్లీల, హింసాత్మక అంశాలకు సంబంధించిన కంటెంట్‌పై నిషేధం విధించారు. ఓటీటీలో ప్రసారం అయ్యే సినిమాలు, వెబ్ సిరీస్ కంటెంట్‌ను వయస్సు ఆధారంగా 5 విభాగాలుగా విభజన చేశారు.మహిళలు, చిన్నారులు, దళితులను కించపరిచేలా ఉండే అంశాలపై నిషేధం విధించారు.
నీలి చిత్రాల ప్రభావం
నీలి చిత్రాలు ఎక్కువగా చూడటం వల్ల నేర ప్రవృత్తి పెరిగే అవకాశం ఉంది. మొదట సున్నిత శృంగార చిత్రాలతో ప్రారంభించి అత్యంత జుగుప్సాకరమైన అశ్లీల చిత్రాల దాకా చూస్తున్నారు.వావివరసలు లేకుండా రక్తసంబంధీకుల  శృంగార చిత్రాలు చూసే వారి సంఖ్య పెరిగిపోతున్నది. కొందరు హింసాత్మక, బలవంతపు,అసహజ లైంగిక వీడియోలు చూస్తున్నారు. దీనివల్ల నేర ప్రవృత్తి వైపు మళ్లే అవకాశం చాలా ఎక్కువని మనస్తత్వ శాస్త్రవేత్తలు చెబుతున్నారు.దేశంలో ఇటీవలికాలంలో అత్యాచారాలు,యువతలో హింసాప్రవృత్తి పెరిగిపోవడానికి చాలావరకూ నీలిచిత్రాల వ్యసనమే కారణమని సామాజిక అధ్యయనకారులు అభిప్రాయపడుతున్నారు.
మూలాలు
వర్గం:చట్టాలు
రాష్‌బెహారి శాసనసభ నియోజకవర్గం
రాష్‌బెహారి శాసనసభ నియోజకవర్గం పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం కోల్‌కతా జిల్లా, కోల్‌కతా దక్షిణ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
అమండా సెర్నీ
అమండా సెర్నీ ఒక అమెరికన్ సోషల్ మీడియా వ్యక్తిత్వం, నటి, ఫిట్‌నెస్ మోడల్, టీవీ వ్యక్తిత్వం, ఆమె యూట్యూబర్, వైన్ స్టార్‌గా బాగా ప్రాచుర్యం పొందింది. అక్టోబరు 2011లో ప్లేబాయ్ ప్లేమేట్స్ జాబితాలో ఆమె కనిపించిన తర్వాత ఈ బహుముఖ వ్యక్తిత్వం కీర్తిని పొందింది. ఆ తర్వాత ఈ హాట్ అండ్ సెన్సేషనల్ దివా కోసం వెనుదిరిగి చూడలేదు, ఆమె త్వరలోనే మోడలింగ్ కెరీర్‌లోకి ప్రవేశించింది. ఆమె 'హెల్త్ అండ్ వెల్‌నెస్' మ్యాగజైన్‌కు కవర్ మోడల్ కూడా. ఒక విషయం మరొకదానికి దారితీసింది, క్రమంగా సెర్నీ నటన, టీవీ ప్రదర్శనలు చేయడం, ఉల్లాసకరమైన వైన్‌లను పోస్ట్ చేయడం లేదా హాట్ ఫోటో సెషన్‌లు చేయడం ద్వారా వివిధ విభాగాల నుండి ఆమె ప్రేక్షకుల దృష్టిని ఆకర్షించడం ప్రారంభించింది. ఆమె విపరీతమైన అభిమానుల సంఖ్య హాట్‌నెస్ కోటీతో జోడించబడిన ఆమె అందాన్ని ఆకర్షిస్తుంది, ప్రతి రోజు ఆమె గురించి మరింత తెలుసుకోవడానికి ఆసక్తిగా వేచి ఉండండి. వైన్, ట్విట్టర్, ఇన్‌స్టాగ్రామ్ వంటి సోషల్ మీడియా ప్లాట్‌ఫారమ్‌లలో ఆమెకు విపరీతమైన అభిమానుల ఫాలోయింగ్ ఉంది, ఆమె వైన్ ఖాతాలో ఆమె ఫన్నీ, సెక్సీ వీడియోలను పోస్ట్ చేసే వారి సంఖ్య 4.6 మిలియన్లకు చేరుకుంది. ఆమె యూట్యూబ్ ఛానెల్ 'మిస్ అమండాసెర్నీ' 44 కె కంటే ఎక్కువ మంది సబ్‌స్క్రైబర్‌లను కలిగి ఉంది, ఆమె ఇన్‌స్టాగ్రామ్ ఖాతాలో 5.6 మిలియన్ల మంది అనుచరులు ఉన్నారు. ఆమె తన ఖాతాలో దాదాపు 440 కె ఫాలోవర్లతో ట్విట్టర్‌లో మంచి ఉనికిని కలిగి ఉంది. ఆమెను తరచుగా స్నాప్‌చాట్ రాణి అని పిలుస్తారు. ఇతరులకు సహాయం చేయడానికి ఎల్లప్పుడూ ముందుకు వచ్చే సెర్నీ చాలా స్వచ్ఛంద సేవా కార్యక్రమాలు చేస్తూ తన స్వంత ఫౌండేషన్ అయిన 'ప్లే ఫౌండేషన్'ని స్థాపించారు.
ది మెటోరిక్ రైజ్ టు స్టార్‌డమ్
అద్భుతమైన ఫీచర్లు, అద్భుతమైన, హాట్ బాడీతో ఈ అందమైన అందం అక్టోబర్ 2011లో ఆ నెల ప్లేబాయ్ ప్లేమేట్స్ లిస్ట్‌లో కనిపించిన తర్వాత వెలుగులోకి వచ్చింది. ఆమె తన స్నేహితుల సలహాను అనుసరించి, ఆమె బికినీ మోడలింగ్ ఫోటోలను మ్యాగజైన్‌కు పంపిన తర్వాత ఇది జరిగింది, ఆ సమయంలో ఫ్లోరిడా స్టేట్ యూనివర్శిటీలో చదువుతున్న సెర్నీని ఫోటో షూట్ కోసం లాస్ ఏంజిల్స్‌కు తరలించారు. చివరికి ఆమె మోడలింగ్ ప్రారంభించి రంగంలో పేరు సంపాదించింది. అయితే ఆమె తన వైన్ ఖాతా, యూట్యూబ్ ఛానెల్‌ని ప్రారంభించిన తర్వాత, సెక్సీ, ఉల్లాసకరమైన వీడియోలను పోస్ట్ చేయడం ప్రారంభించిన తర్వాత ఆమె కెరీర్ నిజంగా ప్రారంభమైంది. ఆమె హాస్యభరితమైన, సెక్సీ వీడియోలకు సంబంధించిన విషయాలలో ఆమె వ్యాయామ దినచర్యలు, మహిళలు రోజువారీగా భరించే అంశాలు కూడా ఉన్నాయి. ఈ వీడియోలు క్రమంగా వీక్షకులలో ఆగ్రహాన్ని కలిగించాయి, కాలక్రమేణా ఆమె మిలియన్ల మంది అభిమానులను, వీక్షకులను సంపాదించడానికి దారితీసింది. ఈ ఇంటర్నెట్ సంచలనం అత్యంత ప్రజాదరణ పొందిన వీడియో, యూట్యూబ్ లో మిలియన్ కంటే ఎక్కువ వీక్షణలను పొందిన అరటిపండును తినడానికి సరైన మార్గంలో పాఠాలపై ఉల్లాసంగా ఉంది. ప్రస్తుతం ఆమె అత్యంత ప్రసిద్ధ, కోరుకున్న వైన్ స్టార్స్‌లో ఒకరు. ఆమె జేక్ పాల్, జోష్ పెక్, కింగ్ బాచ్ వంటి అనేక మంది వైన్ స్టార్స్‌తో తిరుగుతుంది. సెర్నీ వైన్ వీడియోలను రూపొందించడానికి అత్యంత ప్రజాదరణ పొందిన వైన్ స్టార్ రూడీ మాన్‌కుసోతో కూడా కలిసి పనిచేశారు.
అమండా ప్రత్యేకత
ఈ అందమైన హెడ్ టర్నర్ కామెడీ సెంట్రల్‌లో ‘ఆడమ్ డివైన్స్ హౌస్ పార్టీ’ పేరుతో అమెరికన్ కామెడీ టీవీ సిరీస్‌లో పునరావృతమయ్యే పాత్రతో నటనా ప్రపంచంలో తన ఉనికిని చాటుకుంది. ఆమె 2016 చిత్రం ‘ది బెట్’లో శ్రీమతి మెక్‌డూగల్ పాత్రను కూడా పోషించింది. ఆమె హెచ్ బి ఒ 'ది లేట్ లేట్ షో విత్ జేమ్స్ కార్డన్', 'హలో లేడీస్'లో అతిథి పాత్రలు చేసింది, ఫార్ట్‌బార్ఫ్ బ్యాండ్  మ్యూజిక్ వీడియో అయిన 'హోమ్‌లెస్ ఇన్ హీత్రో'లో కనిపించింది. ఆమె ప్రచారం కోసం 'ట్వంటీయత్ సెంచరీ ఫాక్స్', 'పారామౌంట్ పిక్చర్స్', 'ఎక్సుయిర్', 'ఫోర్బ్స్ 30 అండర్ 30', 'కామెడీ సెంట్రల్' వంటి అనేక పెద్ద పేర్లను కూడా చేర్చుకుంది.
బిజేపూర్ శాసనసభ నియోజకవర్గం
బిజేపూర్‌ శాసనసభ నియోజకవర్గం ఒడిశాలోని బర్గఢ్ జిల్లా లోని శాసనసభ నియోజకవర్గం. ఈ నియోజకవర్గం పరిధిలో బీజేపూర్ బ్లాక్, గైసిలాట్ బ్లాక్, బర్పాలి బ్లాక్ ఉన్నాయి.